smcproject/ml-wiki-sentences huggingface dataset:
1892 -ൽ, “ദ കൊക്ക-കോള കമ്പനി” എന്ന പേരിൽ കാൻഡ്ലെർ തന്റെ രണ്ടാമത്തെ കമ്പനി തുടങ്ങി.
1910 -ൽ അദ്ദേഹം തന്റെ കമ്പനികളുടെ ആദ്യകാല രേഖകൾ കത്തിച്ചുകളഞ്ഞതായി വിശ്വസിക്കപ്പെടുന്നു.
അതോടെ, കമ്പനിയെ സംബന്ധിക്കുന്ന അവകാശത്തർക്കങ്ങൾ തെളിയിക്കപ്പെടാത്ത രീതിയിലാവുകയും ചെയ്തു.
എന്തായാലും കാൻഡ്ലെർ തന്റെ കമ്പനികൾക്കു വേണ്ടി അതിശക്തമായ പരസ്യപ്രചരണങ്ങൾ തുടങ്ങിവയ്ക്കുകയുണ്ടായി.
1894, മാർച് 12നാണ്, ആദ്യമായി കൊക്ക-കോള കുപ്പികളിൽ നിറച്ചു വിൽക്കാൻ തുടങ്ങിയത്‌.
ഇപ്പോൾ കാണുന്ന കുപ്പി 1915 -ലാണ് പുറത്തുവരുന്നത്.
നിർമ്മാണം രാസഘടന
കാണുക: English Wikipedia: Coca-Cola formula
കൊക്ക-കോള കമ്പനിയുടെ അഭിപ്രായത്തിൽ, കൊക്ക-കോളയുടെ രാസഘടന ലോകത്തിലെ ഏറ്റവും ഗോപ്യമായി സൂക്ഷിക്കപ്പെട്ടിട്ടുള്ള ഒരു വാണിജ്യ രഹസ്യമാണ്.
വളരെ കുറച്ചു ഉദ്യോഗസ്ഥർക്കു മാത്രമേ, ശരിയായ രാസഘടന അറിയാവൂ എന്നാണ് കരുതപ്പെടുന്നത്‌.
ഏണസ്റ്റ്‌ വൂഡ്രഫ്‌ എന്ന മുൻ‌മേധാവി, ശ്രദ്ധാപൂർവം വളർത്തിയെടുത്ത ഒരു വിപണന തന്ത്രം കൂടിയാണിത്‌.
"7X" എന്നറിയപ്പെടുന്ന ഒരു രഹസ്യ ചേരുവ, കൊക്ക-കോളയിൽ ഉണ്ട്‌ എന്നാണ് പൊതുവെ വിശ്വസിക്കപ്പെടുന്നത്‌.
ഈ ചേരുവ എന്താണെന്നത്‌, ബാഹ്യലോകത്തിന് അറിയില്ല എന്ന്‌ കരുതപ്പെടുന്നു.
രാസഘടന തൊഴിലാളികൾ പോലും അറിയാതിരിക്കാൻ, ഉപയോഗിക്കുന്ന രാസവസ്തുക്കളുടെ പേരിനുപകരം നിശ്ചിത സംഖ്യകൾ ആണ് ഉപയോഗിക്കുന്നത്‌.
എത്രയൊക്കെ മുൻ‌കരുതൽ എടുത്താലും, ഇക്കാലത്തെ ഭക്ഷ്യശാസ്ത്രജ്ഞന്മാർക്കും, സുഗന്ധദ്രവ്യവിദഗ്ദ്ധന്മാർക്കും ഒരു ഉല്പന്നത്തിന്റെ ഘടന ശരിയായി മനസ്സിലാക്കുവാൻ സാധിക്കുന്നതാണ്.
“ഫോർ ഗോഡ്‌, കണ്ട്രി ആൻറ്‌ കൊക്ക-കോള” എന്ന തന്റെ പുസ്തകത്തിൽ, മാർക്ക് പെൻ‌ഡെർഗ്രാസ്റ്റ്‌ കൊക്ക-കോളയുടെ ഘടന ഇപ്രകാരമാണെന്ന്‌ പരയുന്നുണ്ട്: സിട്രേറ്റ്‌ കഫീൻ, വാനില സത്ത്‌, ദ്രവ കൊക്കൊ സത്ത്‌, സിട്രിക്‌ ആസിഡ്‌, നാരങ്ങ സത്ത്‌, പഞ്ചസാര,വെള്ളം, കാരമെൽ , "X".
ഈ "X" എന്നു പറയുന്നത്‌, മധുരനാരങ്ങ , പുളിനാരങ്ങ , കറുക , മല്ലി , ജാതി , നെറോലി(neroli:Citrus aurantium ) എന്നിവയുടെ സത്തിന്റെ മിശ്രിതമാണത്രേ.
കൊക്ക-കോളയുടെ നിർമ്മാണവും വിതരണവും വികേന്ദ്രീകൃതമായ രീതിയിൽ ആണ് നടക്കുന്നത്‌.
കൊക്ക-കോള കമ്പനി പാനീയത്തിന്റെ ഗാഢത കൂടിയ സിറപ്പ്‌ മാത്രമേ ഉൽപ്പാദിപ്പിക്കുന്നുള്ളൂ.
ഭൂമിശാസ്ത്രപരമായി വ്യത്യസ്തങ്ങളായ ഭാഗങ്ങളിൽ വിപണനാവകാശം നേടിയിട്ടുള്ള കമ്പനികൾക്ക്‌ ഈ സിറപ്പ്‌ വിൽക്കുക മാത്രമാണ് കൊക്ക-കോള കമ്പനി ചെയ്യുന്നത്‌.
ഈ ബോട്‌ലിംഗ് കമ്പനികൾ, സിറപ്പും വെള്ളവും പഞ്ചസാരയും(അല്ലെങ്കിൽ കൃത്രിമ മധുരദ്രവ്യങ്ങൾ) ചേർത്ത് നാം അറിയുന്ന കൊക്ക-കോള ഉണ്ടാക്കി, കുപ്പികളിലോ ക്യാനുകളിലോ നിറച്ചു വില്പന നടത്തുന്നു.
അതതു പ്രദേശങ്ങളിൽ, പരസ്യങ്ങളുടേയും വിപണനതന്ത്രങ്ങളുടേയും ചുമതല ഇത്തരം കമ്പനികൾക്കായിരിക്കും.
ക്കൊക്ക കോള എന്റെർപ്രൈസസ്‌, കൊക്ക-കോള അമാടിൽ, കൊക്ക-കോള ഹെല്ലെനിക് ബോട്ട്‌ലിംഗ് കമ്പനി മുതലായ കമ്പനികളിൽ, കൊക്ക-കോള കമ്പനിക്ക്‌ വളരെച്ചെറിയ മുതൽമുടക്കുണ്ട്‌.
എന്നാൽ, ലോകത്ത്‌ വിൽക്കപ്പെടുന്ന കൊക്ക-കോളയുടെ പകുതിയോളവും ഉണ്ടാക്കപ്പെടുന്നത്‌ സ്വതന്ത്രമായി പ്രവർത്തിക്കുന്ന വിപണന കമ്പനികളാണ്.
ബോട്‌ലിംഗ് കമ്പനികൾ പ്രാദേശികമായ രുചിഭേദങ്ങൾക്കനുസരിച്ചാണ് കൊക്ക-കോളയിലെ മധുരത്തിന്റെ അളവു നിയന്ത്രിക്കുന്നത്.
തന്മൂലം, ലോകത്തിന്റെ വിവിധ ഭാഗങ്ങളിൽ ലഭിക്കുന്ന കൊക്ക-കോളയുടെ രുചിയും വ്യത്യസ്തമായിരിക്കും.
കുപ്പിയും ലോഗോയും
1885-ൽ ജോൺ പെംബെർട്ട്ണിൻ‌ന്റെ വ്യാപാരപങ്കാളിയായ ഫ്രാങ്ക് മേസൺ റോബിൻസൺ ആണ് കൊക്ക-കോള എന്ന വ്യാപാര നാമം രൂപപ്പെടുത്തിയതും, ലോഗോ ഉണ്ടാക്കിയതും.
ലോഗോയിൽ ഉപയോഗിച്ചിരിക്കുന്ന പ്രത്യേക ലിപിരൂപത്തിന് സ്പെൻസേറിയൻ സ്ക്രിപ്റ്റ് എന്നാണ് പേർ.
കൊക്ക-കോളയുടെ കുപ്പിയുടെ ആകൃതിയും, ഇതുപോലെ പ്രത്യേകതയുള്ള ചരിത്രത്തോടു കൂടിയതാണ്.
1915 -ൽ, അലക്സാൻഡർ സാമുവൽ‌സൺ എന്ന സ്വീഡൻ‍ കുടിയേറ്റക്കാരനാണ് ഈ കുപ്പിയുടെ ആകൃതി രൂപപ്പെടുത്തുന്നതിൽ മുഖ്യ പങ്ക്‌ വഹിച്ചത്‌.
കൊക്ക-കോളയുടെ ഒരു കുപ്പി നിർമ്മാതാക്കളായ ഇൻഡ്യാനയിലെ റ്റെറെ ഹൌടെയിലെ ദ റൂട് ഗ്ലാസ്സ് കമ്പനിയിൽ മാനേജരായിരുന്നു അദ്ദേഹം.
കൊക്ക-കോളയിലെ മുഖ്യ ഘടകങ്ങളായ കൊക്ക ഇലയുടെയും കൊളാ കുരുക്കളുടെയും ആകൃതിയിൽ നിന്ന് ഒരു കുപ്പി ഉണ്ടാക്കുകയായിരുന്നു അദ്ദേഹത്തിന്റെ ലൿഷ്യം.
പക്ഷേ, അദ്ദേഹത്തിന്റെ കീഴുദ്യോഗസ്ഥൻ, തെറ്റിദ്ധാരണമൂലം, ചോക്ലേറ്റിലെ പ്രധാനഘടകമായ കൊക്കൊ കുരുവിന്റെ ആകൃതിയിലുള്ള കുപ്പി രൂപപ്പെടുത്തി എന്നാണ് കഥ.
പരാതികളും വിമർശനങ്ങളും സാധാരണ പ്രശ്നങ്ങൾ
ആരോഗ്യത്തിനെ പ്രതികൂലമായി ബാധിക്കുന്നു എന്ന ആരോപണം കൊക്ക-കോളക്കെതിരെ എന്നുമുണ്ടായിട്ടുണ്ട്.
എന്നിരിന്നാലും ഈ പാനീയത്തിനുള്ള കൂടിയ അമ്ലത നിമിത്തം സാരമായ ആരൊഗ്യപ്രശ്നങ്ങളൊന്നും ഉണ്ടാകില്ല എന്ന് ചില ഗവേഷകർ പറയുന്നുണ്ട്‌.
ചെറുപ്രായത്തിൽ വളരെയധികം കൊക്ക-കോള കഴിക്കുന്നത്‌ നല്ലതല്ല എന്നാണ് മിക്ക ന്യൂട്രിഷനിസ്റ്റുകളും അഭിപ്രായപ്പെടുന്നത്‌.
പഠനങ്ങൾ വെളിപ്പെടുത്തുന്നത്, സ്ഥിരമായി ലഘുപാനീയങ്ങൾ കഴിക്കുന്നവരിൽ, കാത്സിയം, മഗ്നീഷിയം, അസ്കൊർബിക് ആസിഡ്, റൈബൊഫ്ലാവിൻ, വിറ്റാമിൻ എ എന്നിവയുടെ ആഗിരണം കുറ്ച്ചു മാത്രമേ ഉള്ളു എന്നാണ്.
മാത്രവുമല്ല, ഈ പാനീയത്തിൽ കൂടിയ അളവിൽ കാണപ്പെടുന്ന കഫീൻ , കൂടുതൽ വിമർശനം ക്ഷണിച്ചു വരുത്തുന്നു.
ഒരുപാട് കോടതി കേസുകൾ ഉണ്ടായിട്ടുണ്ടെങ്കിലും, അമ്ലത ഉള്ള സാധാരണ ആപ്പിൾ ജ്യൂസിനേക്കാൾ കൂടുതൽ ദ്രോഹം കൊക്ക-കോള ഉണ്ടാക്കുന്നതായി ആധികാരികമായി തെളിയിക്കുവാൻ കഴിഞ്ഞിട്ടില്ല.
മറ്റെല്ലാ കോളകളുടെയും പോലെ, കൊക്ക-കോളയിലും ഫൊസ്ഫോറിക് ആസിഡ് ഉണ്ട്‌.
ധാരാളമായ ഉപയോഗം, അസ്ഥികളുടെ നാശത്തിനു കാരണമായേക്കാം.
1980 ൾക്ക് ശേഷം, സാധാരണ ഗ്ലുക്കോസിനു പകരം, കൂടുതൽ ഫ്രക്റ്റോസ് ഉള്ള കോൺ സിറപ്പ് ആണ് കൊക്ക-കോളയിൽ ഉപയോഗിക്കുന്നത്.
ഈ കോൺ സിറപ്പ്‌, ജനിതകഘടനയിൽ മാറ്റം വരുത്തിയിട്ടുള്ള ചെടികളിൽനിന്നായിരിക്കാം ഉത്പാദിപ്പിക്കുന്നത്.
മാത്രവുമല്ല, ഇത്‌ പൊണ്ണത്തടിക്കും, ഡയബറ്റിസിനും കാരണമാകുന്നതായും ശങ്കിക്കുന്നു.
കുപ്പിയിലടക്കപ്പെട്ട പാനീയങ്ങളിൽ കീടനാശിനികളുടെ അംശം കാണപ്പെട്ടതിനെത്തുടർന്ന്‌, ഇന്ത്യയിൽ ഒരു വൻ‌വിവാദം പൊട്ടിപ്പുറപ്പെട്ടു.
ഒരു സർക്കാരിതര സംഘടനയായ സെൻറർ ഫോർ സയൻസ് എൻ‌വയറന്മെൻറ്‌ (സി. എസ്. ഇ) ആണ് 2003 - ൽ ഇത്തരമൊരു കണ്ടുപിടിത്തം നടത്തിയത്.
സി. എസ്. ഇ യുടെ കണക്കനുസരിച്ച്‌, പെപ്സിയിലും കൊക്ക-കോളയിലും മറ്റും, അനുവദനീയമായതിൽ വളരെക്കൂടുതൽ ലിൻ‌ഡേൻ , ഡി.ഡി.ടി. , മാലതിയോൺ , ക്ലോറോപൈറിഫോസ് മുതലായ വിഷവസ്തുക്കൾ അടങ്ങിയിരിക്കുന്നു.
ഈ കണ്ടെത്തലിനെതുടർന്ന് ഇന്ത്യൻ പാർലമെന്റിന്റെ ക്യാന്റീനിൽ കൊക്കകോളയുൾപ്പെടെയുള്ള ഉത്പന്നങ്ങൾ നിരോധിച്ചു.
പല സംസ്ഥാനങ്ങളും വിദ്യാലയങ്ങളിലും മറ്റും ഇത്തരം പാനീയങ്ങൾ നിരോധിച്ചിരിക്കുകയാണ്.
ഏറ്റന്വും ഒടുവിൽ, 2006 ഓഗസ്റ്റ് മാസത്തിൽ, കേരള ഭരണകൂടം, പെപ്സിയുടെയും കൊക്ക-കോളയുടെയും നിർമ്മാണവും വിതരണവും കേരളത്തിൽ നിരോധിച്ചുവെങ്കിലും, കേരളാ ഹൈക്കോടതി ഈ നടപടി സ്റ്റേ ചെയ്തിരിക്കുകയാണ്.
പ്രതിഷേധ സമരങ്ങൾ പ്ലാച്ചിമട
2000 തിൽ, കൊക്ക കോള കമ്പനി, കേരളത്തിലെ, പാലക്കാട് ജില്ലയിലെ , പ്ലാച്ചിമടയിൽ ഒരു നിർമ്മാണകേന്ദ്രം സ്ഥാപിച്ചു.
ഒരു കൊല്ലത്തിനകം സമീപപ്രദേശങ്ങളിലെ ഭൂഗർഭജലസംഭരണത്തിൽ കുറവു കാണുകയും, കിണറുകൾ മലിനമാകുകയും ചെയ്തു.
അവലംബം ↑ http://memory.loc.gov/ammem/ccmphtml/colainvnt.html ↑ http://www.bbc.co.uk/dna/h2g2/A12590327
കൈസർ ഇ ഹിന്ദ്
കിളിവാലൻ ശലഭങ്ങളിലെ അപൂർവ്വമായ ഒരു സ്പീഷിസാണ് കൈസർ ഇ ഹിന്ദ് (Teinopalpus imperialis) .
നേപ്പാളിലും വടക്കേ ഇന്ത്യയിലും കിഴക്കുമുതൽ വടക്കുവരെയുമുള്ള വിയറ്റ്നാമിലും ഇവയെ കണ്ടുവരുന്നു.
ഇന്ത്യൻ ചക്രവർത്തി എന്ന് അർത്ഥമുള്ള ഈ ശലഭം ഇതിന്റെ അപൂർവ്വതയാലും ഭംഗിയാലും ശലഭശേഖരണക്കാർക്ക് വളരെ പ്രിയപ്പെട്ടതാണ്.
ചിറകിലെ നിറത്തിലെ പച്ചപ്പ് ശലകങ്ങളിലെ ത്രിമാന ഫോട്ടോണിക് രൂപഘടന മൂലമുള്ളതാണ്, ഇത് പല ഗവേഷണങ്ങൾക്കും നിദാനമാണ്.
ഭൂട്ടാൻ ഗ്ലോറിയും കൈസർ-ഇ-ഹിന്ദും തമ്മിൽ തെറ്റിദ്ധരിക്കാറുണ്ടെങ്കിലും മറ്റ് ചിത്രശലഭങ്ങളുമായി ആശയക്കുഴപ്പത്തിലാകാൻ വഴിയില്ല.
മുഖ്യമായി പച്ച നിറത്തിലുള്ള കിളിവാലും ഓരോ പിൻ ചിറകുകളിൽ തിളങ്ങുന്ന ക്രോം-മഞ്ഞ നിറത്തിലുള്ള മനോഹരമായ അടയാളങ്ങളും ഉള്ള ആകർഷകമായ ഒരു പൂമ്പാറ്റയാണ് ഇത്.
ആൺശലഭം Teinopalpus imperialis male പെൺശലഭം Teinopalpus imperialis female വിതരണം
നേപ്പാളിന്റെയും ഭൂട്ടാന്റെയും ചെറിയ പ്രദേശങ്ങളിലും കിഴക്കൻ ഹിമാലയമേഖലകളിൽ ഇന്ത്യയിലും ( ബംഗാൾ , മേഘാലയ , ആസാം , സിക്കിം, മണിപ്പൂർ എന്നിവിടങ്ങളിൽ) ഇതിനെ കണ്ടുവരുന്നു.
ഇതുകൂടാതെ വടക്കൻ മ്യാന്മാർ , വടക്കൻ വിയറ്റ്നാം ചൈനയിലെ സിചുവൻ പ്രൊവിൻസ് എന്നിവിടങ്ങളിലും കൈസർ ഇ ഹിന്ദിനെ മിക്കവാറും 6000 അടിക്ക് (1800 മീറ്റർ) മുകളിൽ കാണാറുണ്ട്.
കുറഞ്ഞസ്ഥലങ്ങളിൽ വിരളമായി മാത്രം കാണപ്പെടുന്ന ഈ ശലഭം ഇന്ത്യയിലും നെപ്പാളിലും സംരക്ഷിതപട്ടികയിൽ ഉള്ളതാണ്.
എങ്കിലും വലിയ വിലകൊടുത്ത് ശലഭ ശേഖരണക്കാർ ഇതിനെ സ്വന്തമാക്കാറുണ്ടത്രേ.
1987 മുതൽ ഈ ശലഭത്ത്ന്റെ രണ്ടുസ്പീഷിസുകളും, CITES -ന്റെ അപൻഡിക്സ് II -ൽ പെടുത്തപ്പെട്ടിട്ടുണ്ട്.
ഉയരമുള്ള പ്രദേശങ്ങളിലെ വനങ്ങളുടെ സംരക്ഷണത്തെപ്പറ്റി പറയുമ്പോൾ ഈ ശലഭത്തെ ഒരു കീസ്റ്റോൺ സ്പീഷിസ് ആയി പരിഗണിക്കാം.
സംരക്ഷണമെല്ലാം സംസ്ഥാനങ്ങളുടെ ചുമതലയിൽ ആയതിനാൽ ഇന്ത്യയിൽ ഇവയുടെ സംരക്ഷണം വിഷമമേറിയതാണ്.
അയല്പക്കമായ ചൈനയിലെ അടക്കമുള്ള മലമേഖലകളിലെ ഇവയുടെ സംരക്ഷിതപ്രദേശങ്ങളേപ്പറ്റിയുള്ള കൂടുതൽ വിവരങ്ങൾ ഇവയെ സംരക്ഷിക്കേണ്ടതിനായി ആവശ്യമുണ്ട്.
ആവാസമേഖല
കൈസർ ഇ ഹിന്ദ് ഉയർന്ന പ്രദേശത്ത് ജീവിക്കുന്ന ഒരു സ്പീഷിസ് ആണ്.
നിറയെ മരങ്ങളുള്ളതും 6,000 to 10,000 feet (1,800 to 3,000 m) ഉയരത്തിലുള്ളതുമായ ഹിമാലയൻ പ്രദേശമാണ് ഇവയുടെ വാസസ്ഥലം.
ആവാസസ്ഥലങ്ങളുടെ നിലവാരം കുറഞ്ഞയിടങ്ങളിൽ കാണാറില്ലാത്ത ഈ ശലഭം ഇന്ത്യയുടെ വടക്കുകിഴക്കുപ്രദേശത്തെ ഇവജീവിക്കുന്ന സ്ഥലങ്ങൾ മിക്കവയും കരിച്ചു കൃഷിയിറക്കൽ രീതി യിൽ മോശമായതിനാൽ ഇവയ്ക്ക് ജീവിതയോഗ്യമല്ലാതായിത്തീർന്നിട്ടുണ്ട്.
വളരെ വേഗത്തിലും കരുത്തിലും പറക്കുന്നവയാണ് ഇവ.
പ്രഭാതത്തിലെ വെയിൽ കൊള്ളാൻ തക്കതായ സ്ഥലം കണ്ടെത്തുന്നതുവരെ ഇവ മരത്തലുപ്പുകളിലേയ്ക്ക് ഉയരത്തിൽ പറന്നുകൊണ്ടിരിക്കും.
മേഘാവൃതമായ അന്തരീക്ഷത്തിൽ ആൺശലഭങ്ങൾ താഴ്ന്ന ഇലച്ചാർത്തുകളിൽ ഇരിക്കുന്ന ഇവയുടെ നിറംകുറഞ്ഞ അടിവശം മറ്റുള്ളവർക്ക് കണ്ടെത്താൻ കഴിയാത്തവിധത്തിൽ സഹായകമാകാറുണ്ട്.
അനങ്ങാതിരിക്കുന്നതിനാൽ ഈ സമയത്ത് കൈകൊണ്ടുപോലും ഇവയെ പിടിക്കാനാവും.
പെൺശലഭങ്ങൾ മഴയത്തും വെയിൽ ഇല്ലാത്തപ്പോഴും പറക്കാറുണ്ട്.
ഇലകളിൽ നിന്നും ജലം കുടിക്കുന്ന ആൺശലഭങ്ങൾ ചെളിയൂറ്റലും നടത്താറുണ്ട്.
പെൺശലഭങ്ങൾ തേൻ കുടിക്കാൻ പൂക്കളിൽ വരാറേയില്ല.
മഗ്നോളിയ കാംബെല്ലൈ ( മഗ്നോളിയേസീ )യാണ് ശലഭപ്പുഴുക്കളുടെ ഭക്ഷണസസ്യം .
ചിറകിലെ തിളങ്ങുന്ന പച്ചനിറത്തിൽ നിരവധി ഗവേഷണങ്ങൾ നടന്നിട്ടുണ്ട്.
ഇവയും കാണുക Papilionidae List of butterflies of India List of butterflies of India (Papilionidae) അവലംബം മറ്റു സ്രോതസ്സുകൾ Erich Bauer and Thomas Frankenbach, 1998 Schmetterlinge der Erde , Butterflies of the world Part I (1), Papilionidae Papilionidae I: Papilio , Subgenus Achillides , Bhutanitis , Teinopalpus .
Keltern: Goecke Evers; Canterbury: Hillside Books ISBN 9783931374624 plate 9, figure 6 പുറത്തേക്കുള്ള കണ്ണികൾ Wikimedia Commons has media related to Teinopalpus imperialis .
വിക്കിസ്പീഷിസിൽ Teinopalpus imperialis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Teinopalpus imperialis in "A Check List of Butterflies in Indo-China (chiefly from Thailand, Laos and Vietnam)" .
Inayoshi, Y. 2009.
Accessed 28 October 2010.
Teinopalpus imperialis in "Lepidoptera and some other life forms" .
Markku Savela.
Images of Bhutan Glory ( Teinopalpus imperialis gillesi Turlin 1991) in the Xam Neua region of Houa Phan province of Laos in the wild at tree-top level.
കൈൻറി തടാകം
കൈൻറി തടാകം കസാഖ്സ്ഥാനിൽ സ്ഥിതി ചെയ്യുന്ന 400 മീറ്റർ നീളമുള്ള (1,300 അടി) ഒരു തടാകമാണ് .
തടാകം ഏകദേശം 30 മീറ്റർവരെ (98 അടി) ആഴത്തിൽ എത്തുന്നു.
അൽമാട്ടി നഗരത്തിൽ നിന്ന് 129 കിലോമീറ്റർ (80 മൈൽ) കിഴക്ക്-തെക്ക് കിഴക്കൻ ദിശയിൽ സ്ഥിതിചെയ്യുന്ന ഈ തടാകം സമുദ്രനിരപ്പിൽ നിന്ന് ഏകദേശം 2,000 മീറ്റർ (6,600 അടി) ഉയരത്തിലാണ്.
കസാക്കിസ്ഥാന്റെ തെക്ക് ഭാഗത്തായി, കോൾസെ ലേക്സ് ദേശീയോദ്യാനത്തിനുള്ളിലാണ് കൈൻറി തടാകം സ്ഥിതി ചെയ്യുന്നത്.
സമുദ്രനിരപ്പിൽ നിന്ന് ഏകദേശം 2,000 മീറ്റർ (6,600 അടി) ഉയരത്തിൽ, അൽമാട്ടി നഗരത്തിൽ നിന്ന് 130 കിലോമീറ്റർ (81 മൈൽ) കിഴക്ക് ഭാഗത്താണ് ഇതിൻറെ സ്ഥാനം.
1911-ൽ വടക്കൻ ടിയാൻഷാൻ പർവതനിരകളിൽ ഭൂകമ്പത്തെത്തുടർന്ന് വൻതോതിലുള്ള ചുണ്ണാമ്പുകൽ  മണ്ണിടിച്ചിലിന്റെ ഫലമായി ഒരു പ്രകൃതിദത്തമായ അണക്കെട്ട് രൂപംപ്രാപിച്ചതിനേത്തുടർന്നാണ് ഈ പ്രദേശത്ത് തടാകം രൂപപ്പെട്ടത്.
ഇത് മലയിടുക്കിൽ തടസം സൃഷ്ടിച്ചതോടെ അവിടെ മഞ്ഞുരുകയെത്തുന്ന നദീജലം നിറഞ്ഞു.
ഏകദേശം 400 മീറ്റർ നീളമുള്ള കൈൻറി തടാകം അതിന്റെ ഏറ്റവും ആഴമേറിയ സ്ഥലത്ത് 30 മീറ്റർ അല്ലെങ്കിൽ ഏകദേശം 100 അടി ആഴത്തിൽവരെ എത്തുന്നു.
ഇത് ഏതാനും മീറ്റർ കൂടിയ ആഴമുള്ള അടുത്തുള്ള കോൾസായ് തടാകങ്ങളേക്കാൾ വളരെ കുറവാണ്.
ചുണ്ണാമ്പുകല്ല് നിക്ഷേപത്താൽ മാറ്റം വരുത്തപ്പെട്ട തടാകത്തിലെ ജലം നീലിമകലർന്ന പച്ച നിറം നിലനിർത്തുന്നു. 'കൈന്റി കുൾ' എന്ന വാക്കിന്റെ അർത്ഥം കസാഖ് ഭാഷയിൽ ബിർച്ച് ട്രീ തടാകം എന്നാണ്.
കോൾസായ് തടാകങ്ങളുടെ ഭാഗമായി കണക്കാക്കപ്പെടുന്ന ഒരു തടാകമാണ് കൈന്റി തടാകം, എന്നിരുന്നാലും യഥാർത്ഥത്തിൽ മറ്റ് രണ്ട് തടാകങ്ങളായ കോൾസായ് 1, കോൾസായ് 2 എന്നിവയിൽ നിന്ന് സ്വയം നീക്കം ചെയ്യപ്പെട്ട ഒരു പ്രദേശത്താണ് കൈന്റി സ്ഥിതിചെയ്യുന്നത്.
തടാകത്തിൽ മുമ്പ് വെള്ളത്തിനടിയിലായിപ്പോയ ഏഷ്യൻ സ്പ്രൂസ് മരങ്ങളുടെ തായ്‌ത്തടികൾ ജലോപരിതലത്തിലേയ്ക്ക് ഉയർന്നു നിൽക്കുന്നതു കാണാം.
ഈ പ്രദേശം പലപ്പോഴും "മുങ്ങിപ്പോയ വനം" എന്ന് വിളിക്കപ്പെടുന്നു.
തടാകത്തിലെ തണുത്ത താപനില മരങ്ങൾ സംരക്ഷിക്കപ്പെടാൻ സഹായിക്കുന്നതിനാൽ ഇതിൽ ആൽഗകളും മറ്റ് വിവിധ ജലസസ്യങ്ങളും പടർന്ന് വളരുകയുംചെയ്യുന്നു.
തടാകത്തിലേയ്ക്കുള്ള പ്രവേശനം വളരെ ബുദ്ധിമുട്ടുള്ളതിനാൽ ഇത് പൊതുവെ കോൾസായ് തടാകങ്ങളുടെയത്ര ജനപ്രിയമല്ല.
എന്നിരുന്നാലും സമീപ വർഷങ്ങളിൽ, കൈൻറി തടാകം ഒരു പ്രശസ്തമായ അന്താരാഷ്ട്ര വിനോദസഞ്ചാര കേന്ദ്രമായി മാറിയിരിക്കുന്നു.
മഞ്ഞുകാലത്തെ ഐസ് ഡൈവിംഗിനും ട്രൗട്ട് മത്സ്യബന്ധനത്തിനും  പേരുകേട്ടതാണ് ഈ തടാകം.
മലയിടുക്കിന് പ്രതിബന്ധം തീർത്തുകൊണ്ട് പ്രകൃതിദത്തമായ ഒരു അണക്കെട്ട് ഉയർന്നുവന്നതിനെത്തുടർന്ന് അണക്കെട്ടിൽ നിറഞ്ഞുനിന്ന വെള്ളം ഒരു തടാകമായി രൂപപ്പെടുകയും നദിയോരത്ത് വളർന്നുനിന്നിരുന്ന സ്പ്രൂസ് മരങ്ങളെ നശിപ്പിക്കാതിരിക്കുകയും ചെയ്തു എന്നതാണ് തടാകത്തിന്റെ പ്രത്യേകത.
ഏകദേശം 20 മീറ്ററോളം ഉയരമുള്ള ഇരുവശങ്ങളുള്ള പാറക്കെട്ടിലൂടെയാണ് കൈൻറി നദി തടാകത്തിലേക്ക് ഒഴുകിയെത്തുന്നത്.
വെള്ളത്തിൽനിന്ന് ഉയർന്നുനിൽക്കുന്ന മരങ്ങളുടെ മുകൾഭാഗത്തെ ശിഖരങ്ങളും പുറംതൊലിയും നഷ്ടപ്പെട്ട് വെളുപ്പ് നിറമായി മാറിയിരിക്കുന്നു.
തടാകത്തിന്റെ ഉപരിതലം പതിവായി നിറം മാറുകയും പലപ്പോഴും അത് വളരെ മനോഹരമായ നീലിമ കലർന്നതുമാണ്.
നൂറു വർഷം മുമ്പ് വെള്ളത്തിലുണ്ടായിരുന്ന കുമ്മായവും മറ്റ് ധാതുക്കളും ഈ തടാകജലത്തിൻറെ വിചിത്രമായ നിറവ്യത്യാസത്തിന് കാരണമാകുന്നു.
എന്നാൽ തടാകത്തോട് അടുത്തുകഴിഞ്ഞാൽ, സ്ഫടിക സമാനമാണെന്ന് വ്യക്തമാകുന്ന ജലാന്തർഭാഗത്ത് നീന്തിത്തുടിക്കുന്ന ട്രൗട്ട് മത്സ്യങ്ങളെപ്പോലും ചിലപ്പോൾ കാണാവുന്നതാണ്.
തടാകത്തിലെ ജലത്തിന് വളരെ താഴ്ന്ന താപനിലയായിട്ടും, കൈൻറി തടാകം ഡൈവിംഗ് പ്രേമികൾക്കിടയിൽ ജനപ്രിയമാണ്.
വേനൽക്കാലത്ത് അതിന്റെ ഉയർന്ന താപനില 6C അല്ലെങ്കിൽ 43F ആണ്.
കൊക്കടിചോല കൂട്ടക്കൊല 1991 ഇംഗ്ലീഷ് വിലാസം https://ml.wikipedia.org/wiki/1991_Kokkadichcholai_massacre
1991 ജൂൺ 12 ന് ശ്രീലങ്കയിലെ ബാറ്റിക്കളാവോയിലുള്ള ഒരു ഗ്രാമമായ കൊക്കടിചോലയിൽ 152 ശ്രീലങ്കൻ തമിഴ് വംശജർ കൊല്ലപ്പെട്ട സംഭവമാണ് കൊക്കടിചോല കൂട്ടക്കൊല എന്നറിയപ്പെടുന്നത്.
കൊലപാതകത്തിനുത്തരവാദികളായ ശ്രീലങ്കൻ സൈന്യത്തിന്റെ കമ്മാൻഡറെ തൽസ്ഥാനത്തു നിന്നും നീക്കം ചെയ്യാൻ സംഭവത്തെക്കുറിച്ചന്വേഷിക്കാൻ സർക്കാർ നിയമിച്ച അന്വേഷണ കമ്മീഷൻ സർക്കാരിനോടു ശുപാർശ ചെയ്തിരുന്നു.
ശ്രീലങ്കൻ സൈന്യത്തിന്റെ 19 സൈനികരും, ഈ കൂട്ടകൊലപാതകത്തിനുത്തരവാദികളാണെന്നും കമ്മീഷൻ കണ്ടെത്തിയിരുന്നു.
എന്നാൽ പിന്നീട് നടന്ന സൈനിക ട്രൈബ്യൂണൽ വിചാരണയിൽ ഇവരെല്ലാവരും കുറ്റക്കാരല്ലെന്നു കണ്ടു വെറുതെ വിട്ടയച്ചു.
ശ്രീലങ്കയുടെ കിഴക്കൻ പ്രവിശ്യയിലുള്ള ഒരു ജില്ലയാണ് ബാറ്റിക്കളോവ.
ഈ ജില്ലയിൽ മാത്രം, എൺപതുകളുടെ അവസാനത്തിലും, തൊണ്ണൂറുകളുടെ തുടക്കത്തിലുമായി ഏതാണ്ട് ആയിരത്തിലധികം ആളുകളെ കാണാതായിട്ടുണ്ട്, ഇവരെല്ലാം കൊല്ലപ്പെട്ടെന്നു സംശയിക്കപ്പെടുന്നു.
കൊക്കടിചോലയിൽ മാത്രം രണ്ടു കൂട്ടക്കൊലകൾ അരങ്ങേറിയിട്ടുണ്ട്, ആദ്യത്തേത് 1987ലായിരുന്നു.
ബാറ്റിക്കളോവ ജില്ലയിലെ പടിഞ്ഞാറൻ തീരത്തുള്ള ഒരു ചെറു ഗ്രാമമാണ് കൊക്കടിചോല, മുക്കുവ വംശത്തിൽപ്പെട്ട ശ്രീലങ്കൻ തമിഴ് വംശജർ ആണ് ജനസംഖ്യയിലധികവും.
ശ്രീലങ്കൻ സൈന്യത്തിന്റെ ഒരു ക്യാംപും ഈ ഗ്രാമത്തിലുണ്ട്.
ക്യാംപിലുള്ളവർക്ക് ഭക്ഷണ സാമഗ്രികൾ എത്തിക്കുന്നത് കർഷകർ ഉപയോഗിക്കുന്ന ട്രാക്ടറിലാണ്.
1991 ജൂൺ 12 ആം തീയതി ഉച്ചകഴിഞ്ഞ് ക്യാംപിലേക്കു വരുകയായിരുന്ന ഒരു ട്രാക്ടർ പൊട്ടിത്തെറിച്ച് രണ്ടു ശ്രീലങ്കൻ സൈനികർ മരണമടഞ്ഞു.
സംഭവത്തെത്തുടർന്ന് ക്യാംപിലുണ്ടായിരുന്ന സൈനികർ സായുധരായി സംഭവസ്ഥലത്തേക്കെത്തുത്തുടങ്ങി.
കൊക്കടിചോലയിലെ ഗ്രാമീണരെ സൈന്യം ആക്രമിക്കാൻ ഇടയുണ്ടെന്ന് ആളുകൾക്ക് വിവരം ലഭിച്ചു.
ഗ്രാമത്തിലുള്ള സ്ത്രീകളും, പുരുഷന്മാരും ഗ്രാമം വിട്ടു പോകാൻ തുടങ്ങി.
എന്നാൽ സമീപത്തുള്ള ഒരു അരി മില്ലിൽ ജോലി ചെയ്തിരുന്ന ആളുകൾക്ക് ഉടനേ തന്നെ അവിടം വിട്ടു പോവാനാവുമായിരുന്നില്ല.
ഏതാനും സമയത്തിനുശേഷം, സായുധരായെത്തിയ സൈനികർ ഈ മില്ലിലേക്കു കടന്നു വന്ന് വെടിവെപ്പു തുടങ്ങി.
മില്ലിൽ ഉണ്ടായിരുന്നവർ തത്സമയം തന്നെ കൊല്ലപ്പെട്ടു.
മില്ലിനോടു ചേർന്നുള്ള വീടിനുള്ളിൽ താമസിച്ചിരുന്നവർക്കും മുറിവേറ്റു.
തിരികെ എത്തിയ സൈനികർ ആദ്യത്തെ ആക്രമണത്തിൽ നിന്നും രക്ഷപ്പെട്ടവരേയും ആക്രമിച്ചു, കൂടാതെ അവിടെയുണ്ടായിരുന്ന 17 ഓളം വരുന്ന യുവാക്കളെ പിടിച്ചുകൊണ്ടുപോയി വധിച്ചു.
മൃതദേഹങ്ങൾക്ക് അവർ തീയിട്ടു, ജനങ്ങളുടെ വസ്തുവകകൾ കൊള്ളയടിച്ചു.
സർക്കാരിന്റെ പ്രതികരണം
ശ്രീലങ്കൻ പ്രസിഡന്റും, സ്ഥലത്തെ എം.പിയുമുൾപ്പടെയുള്ള ഉന്നതതലസംഘം സ്ഥലം സന്ദർശിക്കാനായി ബാറ്റിക്കളോവയിൽ എത്തിയെങ്കിലും, അവിടം സന്ദർശിക്കുന്നത് സുരക്ഷാകാരണങ്ങളാൽ സൈന്യം വിലക്കിയതുകൊണ്ട് അവർക്കു തിരികെ പോവേണ്ടി വന്നു.
എന്നാൽ പിന്നീട് .
എം.പി. ജോസഫ് പരരാജസിങ്കം സംഭവസ്ഥലം സന്ദർശിച്ചു.
കൊക്കടിചോലയിലെ സൈനിക ക്യാംപിലുള്ള മുതിർന്ന നേതാക്കളെ സർക്കാർ ഉടനടി സ്ഥലം മാറ്റുകയും, പുതിയ ഓഫീസർമാരെ നിയമിക്കുകയും ചെയ്തു.
മനുഷ്യാവകാശ സംഘടനകൾ
ശ്രീലങ്കയിൽ പ്രവർത്തിക്കുന്ന ഒരു മനുഷ്യാവകാശ സംഘടനയായ, യൂണിവേഴ്സിറ്റി ടീച്ചേഴ്സ് ഫോർ ഹ്യൂമൻ റൈറ്റ്സിന്റെ കണക്കുകൾ പ്രകാരം, തിരിച്ചറിഞ്ഞ 67 മൃതദേഹങ്ങളാണ് ദഹിപ്പിച്ചത്.
56 പേരേ കാണാതായിട്ടുണ്ട്.
കത്തിക്കരിഞ്ഞുപോയതുകൊണ്ട് തിരിച്ചറിയപ്പെടാത്ത മൃതദേഹങ്ങളുമുണ്ടായിരുന്നു.
43 പേരുടെ മൃതദേഹങ്ങൾ അരി മില്ലിൽ നിന്നും കണ്ടെത്തിയിരുന്നു, എന്നാൽ അവിടെ 32 പേർ മാത്രമേ കൊല്ലപ്പെട്ടിട്ടുള്ളു എന്നതായിരുന്നു സർക്കാരിന്റെ ഔദ്യോഗിക വിദശദീകരണം.
രണ്ടുസഹോദരിമാരുൾപ്പടെ, ആരു സ്ത്രീകൾ ക്രൂരമായ ബലാത്സംഗത്തിനിരയായതായി പ്രദേശവാസികൾ ആരോപിക്കുമ്പോൾ, അങ്ങനെയൊരു സംഭവം നടന്നിട്ടില്ല എന്നതായിരുന്നു സർക്കാരിന്റെ നിലപാട്.
കൊക്കടിചോലയിലെ കൂട്ടക്കൊലയെക്കുറിച്ചന്വേഷിണക്കമെന്ന സമ്മർദ്ദം അന്താരാഷ്ട്രതലത്തിൽ ശക്തമായപ്പോൾ, ശ്രീലങ്കൻ സർക്കാർ സംഭവത്തേക്കുറിച്ചന്വേഷിക്കാൻ ഒരു അന്വേഷണ കമ്മീഷനെ നിയമിച്ചു.
കൊക്കടിചോലയിൽ കൊല്ലപ്പെട്ടവരുടെ ബന്ധുക്കൾക്ക്, 5.25 ദശക്ഷം രൂപയുടെ നഷ്ടപരിഹാരം നൽകണമെന്ന് അന്വേഷണകമ്മീഷന്റെ റിപ്പോർട്ടിൽ സർക്കാരിനോടു ശുപാർശ ചെയ്തു.
സംഭവത്തിൽ ഉൾപ്പെട്ടിട്ടുള്ള സൈനിക ഉദ്യോഗസ്ഥരെ ശിക്ഷിക്കണമെന്നും കമ്മീഷൻ സർക്കാരിനോടാവശ്യപ്പെട്ടു.
കൊക്കടിചോലയിൽ 1991 ൽ നടന്ന കൂട്ടക്കൊലയുടെ ഉത്തരവാദിത്തം 2001 ൽ ശ്രീലങ്കൻ സൈന്യം ഏറ്റെടുത്തു.
പിന്നീടു നടന്ന സൈനിക വിചാരണയിൽ, അന്ന് കൊക്കടിചോല സൈനിക ക്യാംപിലുണ്ടായിരുന്ന കമ്മാന്റിങ് ഓഫീസർ അവിടെ നടന്ന കൂട്ടക്കൊലക്കും, മൃതദേഹങ്ങൾ അനാദരവോടു കൂടി ദഹിപ്പിച്ചതിനും ഉത്തരവാദിയെന്നു കണ്ടെത്തി സൈനിക സേവനത്തിൽ നിന്നും പിരിച്ചയച്ചു.
എന്നാൽ പിന്നീട് ഇയാളെ കുറച്ചു കൂടി ഉയർന്ന സ്ഥാനത്തേക്കു സർക്കാർ തന്നെ നിയമിച്ചിരുന്നു.
സംഭവത്തിൽ ഉൾപ്പെട്ടിരുന്ന 19 സൈനികരേ പിന്നീട് വെറുതെ വിട്ടയച്ചു.
മനുഷ്യാവകാശ സംഘടനകൾ ഈ നടപടിയിൽ ഖേദം രേഖപ്പെടുത്തിയിരുന്നു.
കൊക്കമംഗലം ഇംഗ്ലീഷ് വിലാസം https://ml.wikipedia.org/wiki/Kokkamangalam കൊക്കോതമംഗലം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ ആലപ്പുഴ ജില്ലയിലെ ഒരു ഗ്രാമമാണ് കൊക്കോതമംഗലം യേശുക്രിസ്തുവിന്റെ പന്ത്രണ്ട് അപ്പോസ്തലന്മാരിൽ ഒരാളായ തോമാശ്ലീഹാ കേരളത്തിൽ സ്ഥാപിച്ച ഏഴ് ക്രിസ്തീയസമൂഹങ്ങളിൽ ഒന്ന് കൊക്കോതമംഗലത്ത് ആയിരുന്നു എന്ന് വിശ്വസിക്കപ്പെടുന്നു.
കൊച്ചിക്കും കുമരകത്തിനും മദ്ധ്യേ ആണ് കൊക്കോതമംഗലം സ്ഥിതിചെയ്യുന്നത്.
വേമ്പനാട് കായലിന്റെ പടിഞ്ഞാറേ തീരത്ത് ചേർത്തലക്ക്ക്ക് 5 കിലോമീറ്റർ കിഴക്കായി ആണ് .
ഏറ്റവും അടുത്തുള്ള റെയിൽ‌വേ സ്റ്റേഷൻ ചേർത്തല ആണ്.
യേശുക്രിസ്തുവിന്റെ പന്ത്രണ്ടു ശിഷ്യന്മാരിൽ ഒരാളായ വിശുദ്ധ തോമസ്സ് മലബാർ തീരത്തുള്ള കൊടുങ്ങല്ലൂരിൽ ക്രിസ്തുവർഷം 52 -നു കപ്പലിറങ്ങി എന്നാണ് വിശ്വാസം.
അദ്ദേഹം കൊക്കോതമംഗലത്ത് ഒരു അൽഭുതം പ്രവർത്തിച്ച് ധാരാളം പേരെ ക്രിസ്തുമതത്തിലേക്ക് ആകർഷിച്ചതായും കോക്കമംഗലം , കൊടുങ്ങല്ലൂർ , കൊല്ലം , ചായൽ , നിരണം , പരൂർ , പാളയൂർ എന്നീ ഏഴു സ്ഥലങ്ങളിൽ പള്ളികൾ സ്ഥാപിച്ചതായും പറയപ്പെടുന്നു.
ഇന്നത്തെ കോക്കമംഗലം പള്ളി ഈ പുരാതന ദേവാലയം നിന്ന സ്ഥലത്ത് 1900 -ൽ പുനസ്ഥാപിച്ചതാണ്.
കൊക്കോതമംഗലം വിനോദസഞ്ചാര ജലയാത്രയ്ക്ക് ഉള്ള സൗകര്യങ്ങൾ ഉണ്ട്.
വേമ്പനാട് കായലിന്റെ മനോഹര ദൃശ്യങ്ങളും തീരത്തെ തെങ്ങിൻ തോപ്പുകളും കാണേണ്ടത് ആണ്.
ചകിരി-കയർ വ്യവസായവും കൊപ്രയിൽ നിന്ന് എണ്ണ എടുക്കുന്ന വ്യവസായവും കയർ പിരിക്കുന്ന പല സംഘങ്ങളും കൊക്കോതമംഗലം ഉണ്ട്.
തണ്ണീർമുക്കം ബണ്ട്, പാതിരാമണൽ ദ്വീപ് , കുമരകം പക്ഷിസങ്കേതം എന്നിവ അടുത്താണ്.
നെടുമ്പാശ്ശേരി അന്താരാഷ്ട്ര വിമാനത്താവളം കൊക്കോതമംഗലത്തിന് 70 കിലോമീറ്റർ അകലെയാണ്.
കോക്കമംഗലം പള്ളി കോക്കമംഗലം പള്ളി
വിശുദ്ധ തോമാശ്ലീഹാ കൊക്കോതമംഗലം എത്തി ഏകദേശം ഒരുവർഷത്തോളം വചന പ്രഖോഷണം നടത്തി എന്നാണ് വിശ്വാസം.
1600 പേരോളം അന്ന് ക്രിസ്തുമതം സ്വീകരിച്ചതായി കേരളത്തിലെ പുരാതന ക്രിസ്തീയ നാടോടി ഗാനരൂപമായ റമ്പാൻ പാട്ടിൽ പറയുന്നു.
അദ്ദേഹം കൊക്കോതമംഗലം ഒരു ക്രിസ്തീയ സമൂഹം വാർത്തെടുക്കുകയും വിശ്വാസികൾക്കായി ഒരു കുരിശ് വാഴ്ത്തി സ്ഥാപിക്കുകയും ചെയ്തു.
കൊക്കോതമംഗലംകാരും അടുത്ത പ്രദേശങ്ങളിലുള്ളവരും തങ്ങളുടെ സ്വർഗ്ഗീയ മദ്ധ്യസ്ഥനായി വിശുദ്ധ തോമാശ്ലീഹായെ കരുതുന്നു.
കൊക്കയാർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kokkayar_Gramapanchayat
ഇടുക്കി ജില്ലയിലെ പീരുമേട് താലൂക്കിലാണ് കൊക്കയാർ ഗ്രാമപഞ്ചായത്ത് സ്ഥിതി ചെയ്യുന്നത്.
അഴുത ബ്ലോക്ക് , കൊക്കയാർ വില്ലേജ് എന്നിവയുടെ പരിധിയിലാണ് ഈ പഞ്ചായത്ത്.
55.91 ചതുരശ്ര കിലോമീറ്ററാണ് പഞ്ചായത്തിന്റെ വിസ്തീർണ്ണം.
അതിരുകൾ വടക്ക് - കൂട്ടിക്കൽ , ഏലപ്പാറ ഗ്രാമപഞ്ചായത്തുകൾ , കിഴക്ക് - ഏലപ്പാറ, പീരുമേട് ഗ്രാമപഞ്ചായത്തുകൾ തെക്ക് - പെരുവന്താനം ഗ്രാമപഞ്ചായത്ത് പടിഞ്ഞാറ് - കൂട്ടിക്കൽ ഗ്രാമപഞ്ചായത്ത് , മുണ്ടക്കയം ഗ്രാമപഞ്ചായത്തുകൾ വാർഡുകൾ മുക്കുളം വടക്കേമല മേലോരം കൊടികുത്തി മുളംകുന്ന് ബോയിസ് പൂവഞ്ചി നാരകംപുഴ കൊക്കയാർ കുറ്റിപ്ലാങ്ങാട് വെമ്പിളി കനകപുരം ഏന്തയാർ ഈസ്റ്റ് അവലംബം http://www.trend.kerala.gov.in Archived 2019-09-02 at the Wayback Machine .
കൊക്കര കൊക്കര എന്ന സംഗീത ഉപകരണം കൊക്കര എന്ന സംഗീത ഉപകരണം വായിക്കുന്നു
ഒരു സംഗീത ഉപകരണമാണ് കൊക്കര .
കേരളത്തിലെ ആദിവാസിവിഭാഗങ്ങളായ കാണിക്കാർ , വേലർ തുടങ്ങിയവർ പാട്ടുപാടി സ്തുതിക്കാൻ ഉപയോഗിക്കുന്നു.
തമിഴ്നാട്ടിലെയും ആദിവാസികൾ ഈ വാദ്യം ഉപയോക്കിന്നുണ്ട്.
ഉരസി ശബ്ദമുണ്ടാക്കുന്ന തരം താളവാദ്യങ്ങൾ ഗോത്ര സംഗീതത്തിൽ ധാരാളമായുണ്ട്.
മുള , ശംഖ് , ചിപ്പി , തടി , ദന്തം, കൊമ്പ് എന്നിവ കൊണ്ടൊക്കെ ഇവ നിർമിച്ചുപോരുന്നു.
ഇത്തരത്തിലുള്ള ലോഹനിർമിതമായ ഒരു താളവാദ്യമാണ് കാണിക്കാരുടെ കൊക്കര.
കൊക്കര എന്ന ഉപകരണം ഉപയോഗിച്ച് കാണിക്കാർ നടത്തുന്ന ചാറ്റ് പാട്ടുകൾ കളങ്ങളിലാണ് നടക്കാറുള്ളത്.
കാണി സമുദായക്കാരുടെ മാന്ത്രികാനുഷ്ഠാന ചികിത്സാകർമ്മമാണ് ചാറ്റ് .
പല്ലു കൊത്തിയ അകം പൊള്ളയായ ഇരുമ്പു കുഴലും ചങ്ങല കൊണ്ട് കൊക്കരയുമായി ബന്ധിച്ചിരിക്കുന്ന ഇരുമ്പു ദണ്ഡും ചേർന്നതാണ് കൊക്കര.
ഇരുമ്പുകുഴൽ ഇടതു കൈയ്യിലും ദണ്ഡ് വലതു കൈയ്യിലും ചേർത്തു പിടിച്ച്  തമ്മിൽ ഉരസിയാണ് ശബ്ദമുണ്ടാക്കുന്നത്.
കൊക്കരയും വിശ്വാസവും
കൊക്കരയെക്കുറിച്ച് കാണിക്കാർക്കിടയിൽ പല വിചിത്ര വിശ്വാസങ്ങളും നിലനിൽക്കുന്നുണ്ട്.
ചാറ്റു കഴിഞ്ഞ് കൊക്കര നല്ല മിനുസമുള്ളതായി തോന്നിയാൽ അസുഖം പെട്ടെന്ന് കുറയുമെന്നും അല്ലാത്ത പക്ഷം കുറയുന്ന കാര്യം ബുദ്ധിമുട്ടാണെന്നുമാണ് ഒരു വിശ്വാസം.
കൊക്കര പെട്ടെന്ന് തുരുമ്പെടുത്താൽ ഉപയോഗിക്കുന്ന ആളിന്റെ ആയുസ്സ് കുറയുമെന്ന് വിശ്വസിക്കുന്നവരുണ്ട്.
വാത , യക്ഷി , ക്ഷുദ്രപ്രയോഗം ​എന്നിവയെ അതിജീവിക്കാൻ‌ വരാൻ കൊക്കരയ്ക്കുള്ള കഴിവിനെക്കുറിച്ച് കാണിക്കാർ‌ ഏകാഭിപ്രായക്കാരാണ്.
കൊക്കരയുടെ ശക്തിയിൽ അചഞ്ചലമായ വിശ്വാസമാണ് അവർക്കുള്ളത്.
കൊക്കരയെടുപ്പ്
കാണിക്കാരുടെ വൈദ്യനും മന്ത്രവാദിയുമാണ് പ്ലാത്തി .
ഒരു പ്ലാത്തിക്ക് അവശത തോന്നിത്തുടങ്ങുമ്പോൾ പുതുതായി ഒരാളെ തെരഞ്ഞെടുത്ത് പരിശീലനം നൽകി അധികാരം നൽകുന്ന ചടങ്ങ് കൊല്ലം ജില്ലയിലെ കുളത്തൂപ്പുഴ ഭാഗങ്ങളിൽ നിലനിൽക്കുന്നു.
വ്രതാനുഷ്ഠാനത്തോടെ കൊല്ലൻ ഉണ്ടാക്കി കൊടുക്കുന്ന കൊക്കര പുതിയ പ്ലാത്തിക്ക് കൈമാറുന്ന ചടങ്ങാണ് കൊക്കരയെടുപ്പ് .
കൊക്കര സൂക്ഷിക്കുന്നതിനായി ഈറയിൽ തീർത്ത ചെറിയ ഒരു കൂടുണ്ടാവും.
ഇതിനെ കൊക്കരൻ വിലങ്ങൻപെട്ടി എന്നു വിളിക്കുന്നു.
തീണ്ടു തൊടക്കില്ലാത്ത സ്ത്രീകളാണ് ഈറയുപയോഗിച്ച്  കൊക്കരൻ വിലങ്ങൻപെട്ടി ഉണ്ടാക്കുന്നത്.
കൊകേഷി ഇംഗ്ലീഷ് വിലാസം https://ml.wikipedia.org/wiki/Kokeshi Kokeshi Finishing a Kokeshi
ജപ്പാനിൽ നിന്നുള്ള മരപ്പാവകളാണ് കൊകേഷി .
150 വർഷത്തിലേറെയായി കുട്ടികൾക്കുള്ള കളിപ്പാട്ടമായി രൂപകൽപ്പന ചെയ്ത കൈകളോ കാലുകളോ ഇല്ലാത്ത ലളിതമായ തടി പാവകളാണ് ഇത്.
ജാപ്പനീസ് പാവകൾ, യഥാർത്ഥത്തിൽ ജപ്പാനിലെ വടക്കുകിഴക്കൻ മേഖലയിൽ (ടഹോകു-ചിഹ) നിന്നുള്ളതാണ്.
അവ തടിയിൽ നിന്ന് കൈകൊണ്ട് നിർമ്മിച്ചവയാണ്.
ലളിതമായ ശരീരവും തലയും, മുഖം നിർവചിക്കാൻ  കുറച്ച് നേർത്ത ചായം പൂശിയതുമായ വരികളും കാണപ്പെടുന്നു.
ശരീരത്തിൽ പലപ്പോഴും പുഷ്പങ്ങളുടെയോ, അല്ലെങ്കിൽ വളയ ഡിസൈനുകൾ ചുവപ്പ്, കറുപ്പ്, ചിലപ്പോൾ പച്ച, പർപ്പിൾ, നീല അല്ലെങ്കിൽ മഞ്ഞ എന്നീ നിറങ്ങളിലെ മഷി കൊണ്ട് വരച്ചിരിക്കുന്നു.
കൂടാതെ മെഴുക് പാളി കൊണ്ട് മൂടുകയും ചെയ്യുന്നു.
കൈകളോ കാലുകളോ ഇല്ലാത്തതാണ് കോകേഷി പാവകളുടെ ഒരു പ്രത്യേകത.
1950 കൾ മുതൽ കോകേഷി നിർമ്മാതാക്കൾ സാധാരണയായി പാവകളുടെ അടിയിലോ പിന്നിലോ അവരുടെ സൃഷ്ടികളിൽ ഒപ്പുവയ്ക്കുകയും ചെയ്തു.
ഇതും കാണുക Japanese traditional dolls Daruma doll Nesting doll അവലംബം Japanese postage stamp showing kokeshi
പുറം കണ്ണികൾ Kokeshi എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) "32nd Michinoku Kokeshi Festival" at Destination Tohoku " Kokeshi " at Japanya.co.uk
കൊക്കപ്പുഴു ഇംഗ്ലീഷ് വിലാസം https://ml.wikipedia.org/wiki/Hookworm ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സാധാരണ മൃഗങ്ങളുടെ വയറ്റിലുണ്ടാകുന്ന ഒരുതരം കൃമിയാണ് കൊക്കപ്പുഴു (Hookworm).
സാധാരണ ഇവ പട്ടി, പൂച്ച..
തുടങ്ങി മനുഷ്യനിൽ വരെ കാണാവുന്ന ഒരു പരാന്ന ഭോജിയാണിത്.
കൊക്കപ്പുഴുവിന്റെ മുട്ടകൾ സാധാരണ വിസർജ്യത്തിലൂടെയാണു മണ്ണിലെത്തുന്നത്.
ചെരിപ്പിടാതെ മണ്ണിലൂടെ നടക്കുന്ന കുട്ടികളിൽ ഇവയുടെ ലാർവകൾ കാലിലൂടെ കയറുന്നു.
രക്ത പ്രവാഹത്തിലൂടെ ശ്വാസകോശത്തിലെത്തുന്ന കൊക്കപ്പുഴു ചുമ, ശ്വാസതടസം, ചെറിയതോതിലുള്ള പനി ഇവയ്ക്കു കാരണമാകുന്നു.
ഇവ ചെറുകുടലിൽ പറ്റിപ്പിടിച്ചാണു പൂർണ വളർച്ച പ്രാപിക്കുന്നത്.
കൊക്കപ്പുഴു വിശപ്പില്ലായ്മ, അതിസാരം എന്നിവയ്ക്കു കാരണമാകുന്നു, വിളർച്ച, മലത്തിൽകൂടി രക്തം നഷ്ടപ്പെടൽ എന്നീ പ്രശ്നങ്ങൾക്കും കരണമാകാറുണ്ട്.
കൊക്കപ്പുഴുവിന്റെ ജീവിതചക്രം കൊക്കപ്പുഴുവിന്റെ മുട്ട
കൻസാല
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് കൻസാല.
2011 ലെ ഇന്ത്യൻ കാനേഷുമാരി വിവരമനുസരിച്ച് കൻസാല ൽ 189 വീടുകൾ ഉണ്ട്.
ആകെ ജനസംഖ്യ 1062 ആണ്.
ഇതിൽ 588 പുരുഷന്മാരും 474 സ്ത്രീകളും ഉൾപ്പെടുന്നു.
കൻസാല ലെ സാക്ഷരതാ നിരക്ക് 74.67 ശതമാനമാണ്.
കൻസാല ലെ 6 വയസ്സിനു താഴെയുള്ള കുട്ടികളുടെ എണ്ണം 108 ആണ്.
ഇത് കൻസാല ലെ ആകെ ജനസംഖ്യയുടെ 10.17 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 361 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 323 പുരുഷന്മാരും 38 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 92.52 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 37.12 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.